ការសម្ភាសរបស់ឈ្មោះមុំ ផិន

ក៖អ្នកសម្ភាសឈ្មោះ ហេង សុជីវី ខ៖អ្នកត្រូវបានគេសម្ភាសឈ្មោះ មុំ ផិន

ពត៌មានសង្ខេបឈ្មោះមុំ ផិន

*​​​​​លោកយាយ​​ មុំផិន មានឪពុកឈ្មោះ មុំអឹម ម្តាយឈ្មោះ ចែមសុន ។ លោកយាយកើតនៅឆ្នាំ១៩៤៣ ខែ៤។*

ក៖ ចាសជាដំបូងជម្រាបសួរម៉ា! (ម៉ាហៅថាខ្សែចិនស្មើនឹងពាក្យលោកយាយ)

ខ៖ អឹម!ជម្រាបសួរនាង!

ក៖ ម៉ាថ្ងៃនេះខ្ញុំមានឳកាសមកសម្ភាសម៉ា ហើយថ្ងៃសម្ភាសគឺជាថ្ងៃ៣ ត្រូវនឹងថ្ងៃអាទិត្យ ខែ១០ ឆ្នាំ២០២០​ហើយខ្ញុំជាសម្ភាសឈ្មោះ ហេង សុជីវី។ ខ្ញុំបានធ្វើការស្មគ្រចិត្តអោយខាងគម្រាងសាលាBYUនៅខាងសហរដ្ឋអាមេរិក ហើយខាងសាលា១ហ្នឹងគេចង់ជួយចង់ក្រង់ប្រវត្តិរបស់ម៉ាផ្ទាល់ ទាំងបទពិសោធន៏ពិតៗដែលម៉ាបានធ្លាប់ឆ្លងកាត់តាំងពីតូចមកដល់ឥឡូវហ្នឹង តើម៉ាបានឆ្លងកាត់បទពិសោធន៏អ្វីគេដែរនៅក្នុងជីវិតរបស់ម៉ា ដើម្បីចង់ក្រង់ទុកអោយកូនចៅជំនាន់ក្រោយ គេបានស្តាប់សម្លេងរបស់ម៉ាចឹងតើម៉ាអនុញ្ញាតអោយចៅធ្វើការសម្ភាសម៉ានៅក្នុងថ្ងៃនេះតើហេស៎?

ខ៖ អឹម!...ខ្ញុំពីដើមឡើយ! ធ្វើការ!

ក៖ ចាស

ខ៖ ខ្ញុំនៅជាមួយនឹងឪពុកម្តាយខ្ញុំណា! ខ្ញុំរៀនដែរ​តែថាខ្ញុំរៀនបានត្រឹមថ្នាក់ទី១០ក៏ខ្ញុំឈប់ទៅចាស!

ក៖ ចឹងម៉ាអនុញ្ញាតអោយខ្ញុំធ្វើការសម្ភាសម៉ានៅថ្ងៃនេះដែរឬទេ?អនុញ្ញាត?

ខ៖ ចាសៗ!

ក៖ ចឹងដំបូងនៃការសម្ភាសតើម៉ាមានឈ្មោះអ្វីដែរ?

ខ៖ ខ្ញុំឈ្មោះ មុំផិន

ក៖ ចាសឈ្មោះហ្នឹងត្រូវជាមួយនឹងអត្តសញ្ញាណប័ណ្ណទាំងនាមត្រកូលម៉ាដែរអត់?

ខ៖ ត្រូវតើ!

ក៖ ចាសទាំងនាមត្រកូលនិងឈ្មោះ?

ខ៖ ចាស!

ក៖ ម៉ាបញ្ជាក់ម្តងទៀតមកម៉ាមិញឈ្មោះអ្វី?

ខ៖ ខ្ញុំឈ្មោះមុំ ផិន!

ក៖ ចាស!ចឹងតើម៉ាឈ្មោះហ្នឹងអ្នកណាជាអ្នកដាក់អោយម៉ាដែរ?

ខ៖ ឈ្មោះខ្ញុំហ្នឹងម្តាយឪពុកជាអ្នកដាក់អោយតាំងពីតូចនៅក្រូចឆ្មាមក។

ក៖ ចាស!ចឹងអត់មានឈ្មោះ ហៅផ្សេងពីហ្នឹង?

ខ៖ អត់ទេ អត់មានឈ្មោះហៅផ្សេងនោះទេ។

ក៖ ចឹងឈ្មោះហ្នឹងតើឪពុកម្តាយម៉ាមានបានប្រាប់ថាតើមានអត្តន័យយ៉ាងម៉េចដែរសម្រាប់ជីវិតរបស់ម៉ាផ្ទាល់ដែរ បានជាម៉ាដាក់អោយ?

ខ៖ ចាស!...

ក៖ ចាសអត្តន័យណាម៉ាតើអឺ…ល្អឬក៏គាត់ស្រលាញ់!ឬក៏ដាក់អោយជួនជាមួយនឹងបងប្អូនដែរ បានជាគាត់ដាក់អោយតើម៉ាមានដឹងដែរអត់?

ខ៖ គាត់ដាក់អោយចឹងតែម្តង !

ក៖ ចុះតើម៉ាមានបានដឹងដែរអត់?

ខ៖ ចាស…

ក៖ ចុះម៉ាមានស្រុកកំណើតនៅឯណាដែរ?

ខ៖ ខ្ញុំមានស្រុកកំណើតនៅពីមុនមកខ្ញុំនៅមិត្តតិភាព!

ក៖ ចាស!

ខ៖ ចឹងខ្ញុំមានបងប្អូន៩នាក់ ប្រុស៥ ស្រី៤ តែងាប់អស់ហើយមកដល់ឥឡូវ នៅតែខ្ញុំបងប្អូនតែ២នាក់នោះទេ ហើយខ្ញុំបងគេបង្អស់!

ក៖ បងប្អូនរបស់ម៉ាមានឈ្មោះអ្វីគេខ្លះដែរម៉ាចូលរៀបរាប់ឈ្មោះមើល?

ខ៖ ទី១មានឈ្មោះអឺ…មុំកាផើន! ងាប់ ទី២មុំ វ៉ុន!ហ្នឹងអាពតយកទៅណា...

ក៖ ចាស!

ខ៖ ចាសគេយកទៅវ៉ៃចោល ទី២មុំសុផល ទី៣មុំវ៉ាន ទី៤មុំវ៉ន ទី៥អឺ…មុំសុភាព បានមកទី៦មុំសុផុន ទី៧មុំសុភី!

ក៖ ចាស

ខ៖ ៧នាក់ទាំងអស់ចាស!។

ក៖ ចឹងមាន៧នាក់ហេស៎?

ខ៖ ចាស!មាន៧នាក់!

ក៖ ចឹងបងប្អូនរបស់ម៉ាទាំងអស់តើមានអនុស្សោវរីយ៏អ្វីជាមួយនឹងគ្នាដែរម៉ា?

ខ៖ នៅជាមួយនឹងគាត់ទាំងអស់(ម៉ាគាត់ស្តាប់ច្រឡំ)

ក៖ មានអនុស្សោវរីយ៏ដូចជាស្រលាញ់គ្នាដូចជារាប់អាន?

ខ៖ អត់អីនោះទេ ស្រលាញ់គ្នា បងប្អូនបង្កើតខ្ញុំអត់មានដែរបានឈ្លោះគ្នា។

ក៖ ចាស!

ខ៖ហើយម្តាយខ្ញុំក៏អត់មានសូវរករឿងជេរកូនដែរម្តាយឪពុករបស់ខ្ញុំណា! ចឹងជាធម្មតាហើយដល់ពេលឪពុករបស់ខ្ញុំគាត់បានធ្លាក់រម៉ក់ជើង។

ក៖ ចាស

ខ៖ ហើយម្តាយរបស់ខ្ញុំគាត់លក់ដូរ ដល់ពេលណាគាត់ទំនេរ ខ្ញុំទំនេរ ខ្ញុំត្បាញ់មុង !

ក៖ ចាស

ខ៖​ចាសត្បាញ់មុងធម្មតាចឹងទៅចាស!

ក៖ ចាស!

ខ៖ ចឹងបាន២នាក់ម្តាយខ្ញុំចឹងទៅបានទៅធម្មតា២នាក់ម្តាយទៅលក់នៅឯផ្សារថ្មី ទៅលក់នៅឯខាងតាកែវអីចឹងទៅ មក ខ្ញុំបានទៅចុះធ្វើចំការ ! ចំការរបស់ខ្ញុំនៅព្រែកហ្ហ៎៥ហិចតាហើយខ្ញុំធ្វើអត់មានអស់នោះទេ ខ្ញុំធ្វើបានតែ១ហិចតានោះទេ! ហើយប្អូនៗរបស់ខ្ញុំរៀនទាំងអស់ តែខ្ញុំនោះទេ ដែលខ្ញុំធ្វើតែម្នាក់ឯងចឹងតែម្តង។ខ្ញុំរែកទឹក…ចាំមើល! ស្រោចទឹកស្រោចបន្លែ ស្អីគេ…សណ្តែកបារាំង ១០០រង សណ្តែកគួ២០០រង ហើយមានមា្តយរបស់ខ្ញុំដាំជីនោះបាន៥០០រងទៅចឹងបាន៥០ទៅ៦០រងចឹងទៅ ចឹងខ្ញុំរែកតែខ្ញុំនោះទេ ចាស! ដល់ពេលឪពុករបស់ខ្ញុំគាត់ធាក់រម៉ក់ ដល់ហើយគាត់ទៅលេងភ្លេងការគេចឹងទៅ! គាត់ទៅច្រៀងភ្លេងការចឹងទៅណា ហើយដល់ខ្ញុំគ្មានបានទៅលំបាកអីដែរ មុននឹងអត់មានសូវលំបាកនោះទេ គ្រាន់តែថាខ្ញុំពេលទៅធ្វើការគឺទៅធ្វើការតែឯងៗ ទេ ប្អូនរបស់ខ្ញុំគេរៀនទាំងអស់ អាបន្ទាប់ពីខ្ញុំអាប្អូនទី៣នោះប្រឡងបាក់ឌុបជាប់ ពីសង្គមណា ប្រឡងនៅកាលេសជាប់។

ក៖ ឈ្មោះអ្វីដែរម៉ា?

ខ៖ មុំវ៉ន!

ក៖ ចាស!

ខ៖ ចាសប្រឡងជាប់ ហើយដល់ពេលមុំសុផល ក៏ប្រឡងជាប់ដែរ ចឹងប្រឡងជាប់ទាំងអស់មានតែមុំវ៉ានមួយនោះទេដែរនៅរៀនថ្នាក់ទី៧នៅឡើយនោះទេណា ហើយបានទៅជួបបែកគ្នានៅប៉ុលពតហ្នឹងចឹងទៅណា។

ក៖ ចឹងម៉ាវិញបានរៀនសូត្រដល់កំរិតណាដែរ?

ខ៖ អត់នោះទេ ងាប់អស់រលីងហើយ! ងាប់ពីប៉ុលពត ខ្ញុំរៀនបានត្រឹមតែថ្នាក់ទី១០ហ្នឹង មិនមែនថាម៉ែឪគាត់អោយរៀននោះទេ មកពីចិត្តខ្ញុំអត់មានចង់ទៅរៀនចឹងតែម្តង អត់ចង់ទៅរៀននោះទេ! ឪពុកខ្ញុំគាត់ដាក់រម៉ក់ចឹងទៅ ជូនចូលសាលាចឹងទៅ ជូនណាខ្ញុំចូលសាលា យកសៀវភៅទុកនៅសាលាចឹងទៅចេញមកលេងប៉ៃលុកប៉ៃលជាមួយនឹងក្មេងៗចឹងទៅ គ្រូគេមកដល់ផ្ទះអត់មានឃើញខ្ញុំចឹង គ្រូមកដល់ផ្ទះ មកតាមខ្ញុំ ។ ម្តាយខ្ញុំថា៖«នែក! កូនខ្ញុំទៅហើយអ្នកគ្រូ! កូនខ្ញុំទៅអត់មានដែរខាន១ថ្ងៃនោះទេ!» ចឹងខ្ញុំប្រលមៗចេញមកវិញដែរ។

ក៖ ចាស!

ខ៖ ហាៗ(លោកយាយសើចខ្លួនឯង)

ក៖ ចឹងម៉ាចេះភាសាសរសេរយើងដែរឬទេ ដូចជាភាសាសរសេរយើងណាម៉ា?

ខ៖ ខ្ញុំអានទៅរួចតែថាភាសាសរសេរ អត់មានចេះសរសេរហ្នឹងហើយណាចាស

ក៖ ចឹងចុះភាសាបរទេស?

ខ៖ បើសិនជាសរសេរអត់មានចេះសរសេរចាសអត់ចេះ!

ក៖ ចុះម៉ាកាលនៅពីតូចតើមានក្តីស្រមៃថាធំឡើងចង់ធ្វើអ្វីដែរម៉ា?

ខ៖ ខ្ញុំអត់មានចង់ធ្វើអីនោះទេធម្មតាចឹងតែម្តង! ចាសធម្មតា!

ក៖ ហើយកាលនុងឪពុកម្តាយរបស់ម៉ាគាត់បានប្រកបមុខរបរធ្វើស្រែចំការ?

ខ៖ ចាស

ក៖ ហើយគាត់រត់ស៊ីឃ្លូតចឹង?

ខ៖ ចាសឪពុករបស់ខ្ញុំគាត់ធាក់ស៊ីឃ្លូត រត់រម៉ក់ជើងចាស! ហើយម្តាយរបស់ខ្ញុំគាត់លក់ដូរ។ចាសរម៉ក់ជើងរម៉ក់កង់យើងហ្នឹងធម្មតាហ្នឹង គាត់ធាក់រម៉ក់ជើង ហើយដល់ពេលថ្ងៃណាគាត់ទៅលេងភ្លេងការគេចឹងគាត់បានទៅចឹងទៅ…

ក៖ ចឹងមិនមែនស៊ីឃ្លូតទេចឹង?

ខ៖ ទេ!មិនមែននោះទេ( គាត់ចង់ថាស៊ីឃ្លូតដែរ តែនៅស្រុកគាត់គេអត់ហៅស៊ីឃ្លូតទេ) បើនៅភ្នំពេញគេហៅស៊ីឃ្លូត! ដល់បែកអាពតហើយបានឧស្សាហ៏ណា! ឧស្សាហ៏ជានាគេវិញនៅភ្នំពេញ ទៅនៅស្រះចក ហ្នឹងគេធាក់ស៊ីឃ្លូ ហ្នឹងហើយ។

ក៖ ចឹងចុះឪពុកម្តាយរបស់ម៉ាមានឈ្មោះអ្វីដែរចឹង?

ខ៖ ឪពុករបស់ខ្ញុំឈ្មោះមុំអឹម!

ក៖ ចាសហើយចុះម្តាយ?

ខ៖ ម្តាយរបស់ខ្ញុំឈ្មោះចែមសុន!

ក៖ចាសចុះគាត់មានដែរប្រាប់ថាតើមានមូលហេតុអ្វីបានជាគាត់បានគ្នាជាប្តីប្រពន្ធគឺដោយសារតែចាស់ទុំជាអ្នករៀបចំអោយ?

ខ៖ ហឹម!ខ្ញុំអត់ដឹងដែរ កាលនុងអត់ដឹង! (ម៉ាសើច៖ហាៗ!)

ក៖ ចឹងកាលនុងគាត់អត់មានដែរប្រាប់ម៉ាទេ?

ខ៖ កាលនុងគាត់អត់ដែរប្រាប់ខ្ញុំទេ។

ក៖ ចឹងមានឃើញជីវិតរបស់គាត់យ៉ាងម៉េចដែរពេលនុង? តើគាត់កាចគាត់ស្លូត?

ខ៖ គាត់មិនកាចមិនស្លូត គាត់ធម្មតា

ក៖ ហើយចុះតើគាត់មានដែលប្រៀនប្រដៅទូន្មានដល់ម៉ាយ៉ាងម៉េចដែរ ដំបូន្មានណា?

ខ៖ គាត់មិនសូវដែលបានទូន្មានដល់ខ្ញុំនោះទេ ព្រោះអីខ្ញុំធ្វើការ តែខ្ញុំទាំងអស់ទៅ ចឹងគាត់ទៅលក់ចឹងទៅអោយខ្ញុំហ្នឹងទៅរែកទឹកចឹងទៅ ហើយអោយប្អូនរបស់ខ្ញុំទៅរៀនទាំងអស់ អត់មានអោយប្អូនរបស់ខ្ញុំទៅធ្វើការនោះទេ ទាំងស្រីទាំងប្រុសរៀនទាំងអស់ តែខ្ញុំនោះទេ ដែលទៅធ្វើការតែម្នាក់ឯងហ្ហ៎! ។

គ៖ (លោកយាយនៅជិតនោះថា៖ ទៅធ្វើការងាររែកទឹក!)

ក៖ ចុះម៉ាមានអារម្មណ៏យ៉ាងម៉េចដែរ ? មានថាគិតថាអឺម…

ខ៖ អត់អីនោះទេ!

ក៖ ចឹងអត់មានអីនោះទេហេស៎?

ខ៖អត់អីទេ ខ្ញុំបានជួយជីវិតបងប្អូនខ្ញុំគេបានរៀនខ្ពស់ៗ

ក៖ ចឹងអត់មានដែរថាតូចចិត្តអីទេ?

ខ៖ ចាស! អត់មានថាតូចចិត្តថ្លើមអីអត់មាននោះទេ គ្រាន់តែថាពេលឪពុករបស់ខ្ញុំមកវិញគាត់បានថាដល់ម៉ោងបាយចឹង គាត់បានទៅដាក់រមក់ទៅយកខ្ញុំហើយ។

ក៖ ចាស!

ខ៖ ដល់ចឹងជួនណាម៉ោង៥អីខ្ញុំហើយណា!

ក៖ ចាស

ខ៖ ដល់ពេលមកចឹងជួនណាខ្ញុំអត់មានជិះកង់អីចឹង ខ្ញុំដើរមក ខ្ញុំអត់យកកង់ទៅខ្ញុំដើរមក ឪពុករបស់ខ្ញុំទៅយកមកលេងភ្លេងការហ្នឹងគាត់បានទៅយកខ្ញុំ។

ក៖ ចាស

ខ៖ គាត់ថា៖«ម៉េចក៏ហែងនៅធ្វើការយប់ៗម៉េច?» ចុះខ្ញុំទើបតែហើយ ជួនណារែកទឹកហើយ ចឹងពៀតដៃសណ្តែក ដែលធ្វើឡើងទំនើងណា ព័ទដៃវាកុំអោយវាធ្លាក់! ។

ក៖ ហឹម

ខ៖ ខ្ញុំជីវិតរបស់ខ្ញុំកាលពីមុនឡើយក៏ខ្ញុំរកស៊ីចិញ្ចឹមបងប្អូនខ្ញុំដែលហ្នឹង​ជាមួយនឹងឪពុកម្តាយខ្ញុំ។

ក៖ ចាស!

ខ៖ ព្រោះអីខ្ញុំបងគេ!

ក៖ ចាសត្រូវហើយម៉ា!

ខ៖ចាស

ក៖ ចាសហើយក៏ជួយបងប្អូន

ខ៖ ចាសបានគ្រាប់បែបយ៉ាងអត់មានដែរបានទាស់ទាញគ្នាអីនោះទេ ជាមួយនឹងប្អូនរបស់ខ្ញុំអត់មានដែរបានឈ្លោះគ្នានោះទេ។ទាល់តែមកដល់ពេលឥលូវនេះគេសរសើរ ថាខ្ញុំមានប្អូន២នាក់ស្រី! មិនដើរទៅឈ្លោះជាមួយវាអត់នោះទេ សួរទៅ!អ្នកគេនៅហ្នឹង! មានតែយករបស់អោយវាស៊ី ប្អូនៗណាក៏វាកំព្រីកំព្រាម្តាយ ក៏វាអត់មានម្តាយដែរចិញ្ចឹមណា មានតែខ្ញុំអ្នកគ្រប់គ្រងវាទៅ មានតែបងមីមួយនោះមីទី៤នោះមីហ្នឹង ទី៥មីហ្នឹងកូន៤ ស្រី២ ហើយនិងប្រុស២ណា តែវាបានកូនវាធ្វើការរកស៊ីចិញ្ចឹមវា ហើយមីពៅគេកូនតែមួយនោះទេ ១គ្រាប់គត់ ហើយមកដល់ពេលឥឡូវនេះវាមានប្រពន្ធដែរ ប្រពន្ធតែម្តង ហើយចឹងកូនគេក៏មានតែមួយដែរ។

ក៖ម៉ាចុះម៉ាជីវិតរបស់ម៉ាផ្ទាល់តើម៉ាមានកើតទាន់ជីដូនជីតាផ្ទាល់ ទាំងខាងឪពុកនុងម្តាយម៉ាដែរអត់?

ខ៖ មានតើ!

ក៖ តើឈ្មោះអ្វីដែរ?

ខ៖ ឪពុកខាងម្តាយខ្ញុំ! ឪពុកខាងម្តាយខ្ញុំឈ្មោះចែម ហើយម្តាយខាងជីដូនខ្ញុំអឺ…ជីដូនខាងម្តាយខ្ញុំឈ្មោះ ដៀង! ហើយខាងអឺ…បងប្អូនរបស់គាត់មានច្រើនដែរ តែថាបានងាប់អស់ហើយនៅសល់តែ១នាក់នោះទេ ហើយខាងឪរបស់ខ្ញុំក៏គាត់នៅសល់បងប្អូនច្រើនដែរ តែថា គាត់ទើបតែបានងាប់ដែរនោះទេ ខាងឪពុករបស់ខ្ញុំណា! ចឹងឪពុករបស់ខ្ញុំបងគេបង្អស់ ហើយឪពុករបស់ខ្ញុំហ្នឹងម្តាយគាត់ អឺ..ស្អីគេនោះទេ…ឈ្មោះយាយផា! ម្តាយគាត់! ហើយឪពុករបស់គាត់ឈ្មោះតាមុំ។

ក៖ ចាស!

ខ៖ ឪពុកខាងឪរបស់ខ្ញុំណា!

ក៖ ចាស!

ខ៖ ហើយគាត់មានកូនច្រើនដែរ! កូនរបស់គាត់ងាប់អស់រលីងហើយ ឪពុកម្តាយខាងច្រើនដែរ! បងប្អូនគាត់អីតែងាប់អស់។

ក៖ ចុះលោកតាមានទាន់ជីដូនជីតារបស់លោកយាយតើគាត់មានអត្តចរិតលក្ខណៈបែបណាដែរ ហើយតើគាត់មានដែលបានទូន្មានយ៉ាងណាដែរ?

ខ៖ អត់នោះទេ ចរិតរបស់គាត់ស្រួលបួលតែម្តង! ដើរតែជេរបន្តិចអ្នកជិតខាងឯណានោះអត់មានទេ ! ចឹងគាត់ធម្មតាចឹងទៅ។

ក៖ តើគាត់ដូចជាកូនកាត់ហេស៎ ជាកូនកាត់ចិនកាត់វៀតណាមឬក៏?

ខ៖ អត់មាននោះទេ! ខ្មែរសុទ្ធតែម្តង

ក៖ ខ្មែរសុទ្ធតែម្តង?

ខ៖ ចាសខ្មែរសុទ្ធតែម្តង

ក៖ ចាស!តើស្រុកកំណើតរបស់គាត់នៅខាងណាវិញលោកយាយ?

ខ៖ នៅនុង នៅឯមិត្តតាភាព

ក៖ ទាំងលោកយាយនិងលោកតា?

ខ៖ ចាស!

ក៖ ចឹងទាំងខាងឪពុកនិងខាងម្តាយ?

ខ៖ ចាសទាំងអស់

ក៖នៅខេត្តអ្វីដែរលោកយាយ?

ខ៖ នៅខេត្តកណ្តាលយើងហ្នឹង

ក៖នៅខេត្តកណ្តាល

ខ៖ ចា

ក៖​នៅភូមិឃុំអ្វីដែរលោកយាយសុំបញ្ជាក់ម្តងទៀត?

ខ៖ នេះភូមិមិត្តភាពយើងនេះ កាលពីដើមគេហៅអឺ…ភូមិក្នុង!

ក៖ ភូមិក្នុង!

ខ៖ ខាងភូមិក្នុង ហើយមកដល់ពេលឥឡូវនេះគេហៅភូមិមិត្តភាព

ក៖ ចុះឃុំអ្វីគេដែរលោកយាយ?

ខ៖ ឃុំមិត្តភាព!

ក៖ ស្រុក?

ខ៖ ស្រុកគៀនស្វាយ!

ក៖ ខេត្ត?

ខ៖ ខេត្តកណ្តាល!

ក៖ ចុះកាលជំនាន់ប៉ុលពតតើគេជម្លាសលោកយាយទៅណាដែរ?

ខ៖ កាលជំនាន់ប៉ុលពតគេជម្លាស់ខ្ញុំទៅព្រែកអា ទៅនៅជិត១ឆ្នាំបានបកមកវិញ មកនៅឯភូមិចុងព្រែកហ្ហ៎! មកនៅទាល់តែបែក ទាល់តែឥឡូវហ្នឹងតែម្តង។

ក៖ចាស! អូកាលពីជំនាន់ប៉ុលពតលោកយាយតើគេប្រើអោយធ្វើអ្វីគេខ្លះដែរ?

ខ៖ ខ្ញុំកាលជំនាន់ប៉ុលពតខ្ញុំឈឺតើ ទៅខ្ញុំគុនញាក់! ខ្ញុំ៣ខែណា គេអោយអត់មានធ្វើអីនោះទេ កាលនោះខ្ញុំដូចជាស្រួលដែរ ខ្ញុំកាលនៅប៉ុលពតហ្នឹង ខ្ញុំគេសរសើរខ្ញុំគឺខ្ញុំស្រួលតែម្តង គេអត់មានអោយខ្ញុំធ្វើអីនោះទេ ព្រោះអីខ្ញុំញាក់ ដូចថានៅថ្ងៃហ្នឹង ចឹងទៅបាត់ចឹងទៅ ១ថ្ងៃហើយដល់២ថ្ងៃទៅធ្វើការជាមួយនឹងគេ ហើយគេអត់មានអោយទៅនោះទេ ប្រធានកងគេអត់អោយយើងទៅណា ហើយថា៖«មិត្តនារីមិនបាច់ទៅនោះទេ! អឺមិត្តបងមិនបាត់ទៅនោះទេ» ខ្ញុំទៅកាត់សក់! កាលនោះនៅអាយបាកដៀវ ទៅកាត់សក់ ត្រូវទឹកអត់អីនោះទេ ទៅកាត់សក់នៅត្រឹមនេះ ម៉ែអើយ! កាត់ដូចប្រុសចឹង ដល់ទៅទទួលគាត់ឡើងមកភ្លៀង មីអូនអើយ!! និយាយពីខ្ញុំបោះសក់ចោលហើយអង្គុយញាក់ចឹង!! គេគ្រៀលខ្ញុំ៣ទៅ៤នាក់មកកន្លែងវិញ ហើយប្រធានកងគេខឹងថា ៖«កុំអោយវាទៅថាកុំអោយទៅ មិចក៏ចង់ធ្វើការម៉េច គង់តែបានធ្វើការនោះទេ!! ថាមិត្តបងឯងគង់តែបានធ្វើការនោះទេ» ខ្ញុំថា៖«ទេ! បើខ្ញុំជាហើយនេះ!! តែខ្ញុំទៅជាចឹងទៅ» ខ្ញុំថាទៀត៖« ខ្ញុំមិនមែនចង់មកស៊ីកំលាំងពលកម្មមិត្តនោះទេ» គាត់ថា៖« ទេខ្ញុំអត់មាននិយាយចឹងទៅ អ្នកបងខ្ញុំអត់មាននិយាយពីបងឯងនោះទេ ខ្ញុំដឹងបងឯងឈឺ» ខ្ញុំអត់ដែរស៊ីអីនោះទេ ខ្ញុំបានស៊ីតែបបរ ដល់ចឹងហើយក៏ចឹងហើយបានបាត់១ថ្ងៃ២ថ្ងៃចឹងទៅក៏តទៀតហើយ គឺឡើងរលួសថ្ងៃទៀតហើយឡើងបាន៣ខែបានបាត់ញាក់ ហើយខ្ញុំអត់មានដើរស៊ីអីនោះទេ ស៊ីបបរតែបន្តិចហ្នឹង ដល់ពេលវាញាក់ទៀតហើយ ដល់ពេលថ្ងៃមួយនោះគឺថ្ងៃញាក់ម៉ែនទែន ហើយទៅ ម្តាយខ្ញុំគាត់ទៅធ្វើការងារនៅត្រឹមនុងណា!

ក៖ ហឹម

ខ៖ ដល់តែថាម៉ោង៨អីហ្នឹងគាត់ចេញវិញហើយ ដល់ចឹងទៅប្រធានកងគេថាអ៊ំ! អ៊ំឯងកូនអ៊ំឯងឈឺហើយណា ចឹងមិចក៏ចេះតែធ្វើការចឹង តើអ៊ំឯងអត់នៅមើលកូនទេហេស៎? ម្តាយខ្ញុំថា៖«ហេស! បើសិនជាវាឈឺអោយវាឈឺតែវាទៅ!» ម្តាយខ្ញុំគាត់ថាចឹង!៖ «វាឈឺប៉ុន្នានខែហើយឈឺមិនទាន់បាត់សោះ» ផឹកថ្នាំអីក៏មិនបាត់ ដល់ពេលញាក់ហ្នឹងញាក់ទាល់តែម៉ែនទែនមីអូនអើយ ! ញាក់ចង់អង្គើផ្ទះ! ផ្ទះតែប៉ុណ្ណឹងនោះទេរង្គើផ្ទះតែម្តង កុំថាអ្នកណាទៅសង្កត់ដាក់ភួយប៉ុន្នានក៏អត់មានបាត់ញាក់ដែរ ចឹងឡើងប្រហោងពោះ ស្រាប់តែដល់ពេលហើយទៅ ប្រធានកងគេទៅហៅពេទ្យស្រុកមក!! ចាក់ៗ ២ម្ជុលបានវាអឺ មើលអានេះអស់២ម្ជុលចឹងបានអស់៤ម្ជុល! បាត់តាំងពីនុងមករហូត ទាល់តែមកដល់ពេលឥលូវនេះតែម្តង! ហឹម។

ក៖ ចឹងថ្នាំគេពូកែដែរនៅកាលនុង?

ខ៖ ហ្នឹងហើយមីអូនថ្នាំគេមុនដំបូងពូកែណាស់! ពូកែៗតែម្តងចុះថ្នាំចេញពីភ្នំពេញមកដឹងថាពូកែៗតែម្តង ថ្នាំគេល្អៗតែម្តង មិនមែនដូចអាពតសុទ្ធតែអាចម៏ទន្សាយនោះទេណា ខ្ញុំប្រាប់មីអូនឯង ថ្នាំគេល្អៗតែម្តង សុទ្ធតែថ្នាំបារាំងគេប៉ុនៗនេះ! ល្អណាស់!

ក៖ ចឹងលោកយាយសំណាងកាលនុងអត់អីនេស?

ខ៖ ហ្នឹងហើយអត់អី

ក៖ ចាសចឹងកាលពីជំនាន់ប៉ុលពតផងដែរ តើលោកយាយឃើញថាមានអឺរឿងអីដែលធ្វើអោយលោកយាយចាំជាងគេហើយបំភ្លេចមិនបានមកដល់ឥឡូវណា តើគេប្រើឬក៏គេធ្វើបាបដែរ?

ខ៖ អត់ទេ ខ្ញុំអត់មានសូវគេប្រើនោះទេ និយាយទៅពេលខ្ញុំបែកមកវិញ ខ្ញុំបានទៅនៅឯខាងស្រែអំបិលហើយចឹងបានខ្ញុំស្រួល ចឹងពេលខ្ញុំស្រួលដូចគេអោយខ្ញុំចុះស្ទួង ក៏ខ្ញុំអត់កាប់ខ្ញុំដើរ ដាំបាយអោយគេស៊ី! គេនៅនេះគេដូចថាគេនៅរួយស្រូវចចឹងទៅណា បើសិនជាខ្យល់មកយ៉ាប់ណាស់ណា! អឹម ចឹងពេលណាអត់មានខ្យល់ក៏អង្គុយចឹងទៅ បានដាំបាយចឹងទៅមានប្រធានកងគេមាន៣ទៅ៤នាក់ ថាមិត្តនារី ដាំបាយអោយដល់ខ្ញុំផង ប្រាប់ចុងភៅគេដឹងហើយប្រាប់មកមីអូនឯង បើកអង្កមិនមែនធម្មតាឯណា ស៊ីតែសាច់ជ្រូកចៀនអី ត្រីសុទ្ធតែប៉ុណ្ណេះៗ ដល់យកមកស្រាប់តែយកទៅអស់រលីង! ម្តងទៅ ទុកចោលទៅ អត់មានស៊ីនោះទេ! ដល់លើកទី២ដូចថាមិត្តឯងបើសិនជាយកបានហើយ មិត្តឯងហូបទៅណា! ខ្ញុំអត់មានហូបនោះទេ គាត់បានយកទៅពិសារនៅសាលាស្រុកហ្ហ៎ នៅកន្លែងផ្ទះយាយបូហ្ហ៎! មានគ្នាប៉ុណ្ណឹង! ហើយចឹងម្ហូបខ្ញុំឡើងយួរ ខ្លាំងតែសុទ្ធតែម្ហូបពួកវា ។

ក៖ ហឹស

ខ៖ ហើយដល់ពេលយកមកបានតែយើងស៊ីតើ!

ក៖ ចាស

ខ៖ ចុះបើសិនជាវាទៅស្រុកអស់ទៅ!

ក៖ ចាសយាយ

ខ៖ ហ្នឹងហើយ

ក៖ យាយចឹងដែលឃើញប៉ុលពតយកមនុស្សទៅស្លាប់នឹងភ្នែកយាយដែរឬទេ?

ខ៖ ហូ! មនុស្សនៅក្នុងភូមិលេខ៤វិញណា ខ្ញុំសូមប្រាប់មីអូនឯងណា! ក្មេងតូចៗណាគេយកទៅធ្វើទាហាន! ធ្វើយោធាណា វាចង់អូសដូចជាយើងអូសអីចឹង! វាធាក់កង់ចឹងហើយវាបានអូសយើងណា! ចង់ខ្សែបណ្តាក់ៗអូសឡើងទៅវត្តកំពូលក្មែក! ខ្ញុំគ្រាន់តែឃើញអូស! ខ្ញុំឡើងព្រឺសាច់។

ក៖ អូស! ចឹងយាយឃើញផ្ទាល់ភ្នែក?

ខ៖ ខ្ញុំឃើផ្ទាល់ភ្នែកតែម្តង! ខ្ញុំឃើញផ្ទាល់ភ្នែកខ្ញុំបានមើលទៅឃើញវត្តជំពូលក្មេក!ហ្នឹង មានរន្ធដៅ១សុទ្ធតែរន្ធដៅក្បាលខ្មោចហើយហ្នឹង!

ក៖ ហឹម!

ខ៖ ចឹង

ក៖ យាយភ័យដែរអត់កាលនុង?

ខ៖ ខ្ញុំធម្មតា!​នឹកឃើញថាមិនដឹងជាយើងជាគេ! ចឹងមានស្រីងាប់នោះទេណា ចឹងច្រើនតែ ប្រុសៗតែម្តង ប្តីប្រពន្ធៗគេយកប្តីទៅបាត់ហើយ យកអោយរៀនសូត្រ ដល់យកទៅអោយរៀនសូត្រចឹងគឺគេបានអោយទៅបាត់ខ្លួនហើយ!។

ក៖ ចាសៗ
ខ៖ រៀនសូត្រហ្នឹងគេយកទៅសម្លាប់ចោលហើយណា!

ក៖ ចាសយាយចឹងដែលបានមានបន់អោយបានឆាប់ដាច់ឆាប់ៗដែរឬទេកាលនុង?

ខ៖ អូស! ខ្ញុំអត់មានបាននឹកឃើញថាអោយបានដាច់ឆាប់ៗនោះទេ!

ក៖ ហឹម

ខ៖ ខ្ញុំគិតថាថ្ងៃណាថ្ងៃនុងហើយ ជីវិតយើងវាមិនដឹងថាងាប់នៅថ្ងៃណា វាងាប់តែដូចគ្នាហ្នឹង។

ក៖ ចាស!

ខ៖ ចឹងអាយុវជនក៏ដូចគ្នា ហើយមិត្តនារីក៏ដូចយុវជនដែរ ខ្ញុំបាននឹកឃើញថាចឹង ដល់ពេលថ្ងៃ១នោះខ្ញុំឃើញផ្កាយដុះកន្ទុយ វែង ឡើងឆ្ងាយ! ខ្ញុំបានឃើញក្បាលពីនោះមកហ្ហ៎ ចាក់មកភ្នំពេញ! ខ្ញុំនឹកឃើញថាហ្ហ៎! សង្ស័យហាស៎!

ក៖ ចាសយាយបានមើលឃើញនៅឆ្នាំណាដែរ?

ខ៖ នៅឆ្នាំ! ចុងឆ្នាំ៧៩ អឺ…(យាយច្រឡំថាចុងឆ្នាំ) ដើមឆ្នាំ៧៩! ជិតដាច់ គឺជិតដាច់តែម្តង ស្រាប់តែខ្ញុំឃើញផ្កាយដុះកន្ទុយទៅ ខ្ញុំប្រាប់ពួកគ្នាខ្ញុំថា៖« អាវឿកៗ ហែងមើលផ្កាយដុះកន្ទុយនោះហែងមើល កន្ទុយនៅខាងកើត ហើយកន្ទុយនៅស្រុកយួនហើយក្បាលនៅភ្នំពេញណា! » វាថា៖«ឯណា?» ខ្ញុំថា៖« ហែងមើលទៅត្រង់ល្អណាស់ហែងមើល!!» មែន! អូនឯងដឹងយ៉ាងម៉េចនោះទេ! បានតែកន្លះខែនោះទេ ឆេះ! អ្នកលឿង ដល់ចឹងខ្ញុំអត់មានដឹងនោះទេណា ឆេះនៅអ្នកលឿង អត់ទាន់ដឹងនោះទេពេលនុង អត់ទាន់ដឹងថាឆេះអ្នកលឿងនោះទេ! ស្រាប់តែហើយចឹងទៅ គេ !! ឃើញពួកគេរត់ណា ! គេអោយចេញ យួន អោយពួកយើងចេញណា! ពួកយួនអ្នកវ៉ៃអាពត ហើយគេដេញយើងចេញហ្នឹង ខ្ញុំចេះតែឆ្ងល់ ហើយខ្ញុំចេះតែឈរមើល! ហើយដូចថាកសិករ ភ្ជួរស្រែហើយនែក!! រាស់ដី! រាស់ដីស្ទួង ដីវាដូចជាយ៉ាប់ៗណា ដល់ចឹងខ្ញុំក៏ទៅជួយធ្វើស្មៅគេ ហើយចឹងមានប្រធានកងមួយនោះ! គេបានថា៖​«មិត្តនារី ឡើងហើយឆាប់! ឡើងទៅយកបាយអោយគេហូប!» ដល់ចឹងថា៖​«យកបានឯណាបើសិនជាម៉ោងទើបតែ៧សោះ» ខ្ញុំថាចឹង! ស្រាប់តែឃើញគេរែកមីអូនអើយ! ស្រាប់តែឃើញគេរែកគេទូលរែក ហើយអ្នកខ្លះពរកូនប្រុសៗខ្លះរែក! អឹម! មកខាងពីនុងមក មកខាងចំរងធំអីមកណា ទូលរែកៗហើយចឹងក៏ខ្ញុំថា៖« បងចាន្នី ! មើលគេទូលរែក ដល់ចឹងយើងអត់មានទៅនោះទេ? » គេថា៖ «ទូលរែកនៅឯណា?» ស្រាប់តែមួយសន្ទុះស្រាប់តែគណៈស្រុកគេបានយកទៅសម្លាប់ចោលអស់រលីង។

ក៖ ហឹម

ខ៖ ចឹងម៉ាពួកខ្ញុំ ពួកចាស់! ម៉ាពួកយុវជនស្លាប់អស់ហើយគ្មានសល់! ស្រាប់តែឈ្មោះពូអីនោះទេ បញ្ឃគេជាគណៈស្រុកដែរថា ៖​« មិត្តនារី មិត្តចាន្នី មិត្តអឿន អោយគេឡើងអោយស្រូច យួនមកអាករហើយឥឡូវ ចឹងគេអាករហើយកូនចឹងហើយថាគ្រួសារគេម៉ែឪគេ!»។ដល់ចឹងតើអូនឯងមានដឹងយ៉ាងម៉េចថា ដាំបាយឡើង១០ខ្ទះ! អា១០ខ្ទះហ្នឹងអាយុវជនផង យុវនារីផង! វ័យចាស់ផង កសិករផង ស្រាប់តែងាប់នៅថ្ងៃនុងតែម្តង នៅថ្ងៃ៧ហ្នឹងតែម្តង ហើយគ្មានអ្នកណាស៊ីអីបានមួយម៉ាត់អត់មានទាំងអស់! រត់មកតើតេតាស រត់មានយកឥវ៉ាន់បានតែអឺខោអាវបានតែ១ស្បើងនោះទេ រត់មកតើតេតាសមកតែម្តង! ហើយចឹងដល់ពេលខ្ញុំបានមកដល់រណាក់សេហ្នឹង គឺសូម្បីតែកង់ក៏ខ្ញុំអត់មានយកជិះនោះផង កង់ល្អ!ៗ មីអូនអើយ សុទ្ធតែដារ៉ា!ស្អាតៗណាស់ណា! ខ្ញុំអត់មានយកនោះទេ ខ្ញុំសុទ្ធចិត្តដើរមក! ។

ក៖ ចាសៗលោកយាយ!

គ៖ (លោកយាយនៅជិតនោះសួរថា៖ ទៅណាមីអូន!)

ខ៖ អត់ទេ ខ្ញុំមានរឿងតែប៉ុណ្ណឹង! រឿងរបស់ខ្ញុំពីសង្គមមកខ្ញុំធ្វើការតែប៉ុណ្ណឹង អត់មានរឿងអីទៀតនោះទេ។

ក៖ ហឹម

ខ៖ ហើយខ្ញុំមកនៅវត្តហ្នឹងបណ្តោយ!

ក៖ចាសហើយចឹងពេលដែលដាច់ប៉ុលពតមកភ្លាមៗតើលោកយាយមានប្រកបមុខរបរធ្វើអ្វីហើយជុំបងប្អូន នៅឯណាដែរលោកយាយ?

ខ៖ អត់ជុំនោះទេ! បងប្អូនរបស់ខ្ញុំបែកអស់ហើយ

ក៖ ហើយចឹងពេលលោកយាយ បានដឹងថាមានបងប្អូនស្លាប់នៅក្នុងសម័យប៉ុលពតហ្នឹងលោកយាយបានឃើញគេស្លាប់គាត់ដោយផ្ទាល់ភ្នែកឬក៏យ៉ាងម៉េចដែរ?

ខ៖ ហឹម! គេដាក់គាត់យកទៅ គេដាក់ឡានយកទៅ!ហ្នឹងហើយគេដាក់ឡានយកទៅ! ហើយវាស្រែផ្តាំយើងថា៖«មើលឪបងខ្ញុំផង! ខ្ញុំទៅហើយ! លាហើយ!» ដល់ចឹងខ្ញុំដឹងថាទៅនុងអត់មានរស់នោះទេ គឺគេវ៉ៃចោលអត់រស់តែម្តង! ពួកយុវគជននេះអត់រស់នោះទេ។ ប្អូនខ្ញុំមើលទៅស្លាប់ទៀតហើយ! ហើយប្អូនរបស់ខ្ញុំទី២នោះ នៅឯខាងគហ្ហ៎! អានុងវាទៅមិនដឹងជាងាប់ឬរស់នោះទេណា តែបើសិនជារស់ក៏ឃើញវិញដែរ តែអត់ឃើញតាំងពីនុងមកបាត់រហូតប្អូន៣នាក់មកគឺបាត់ទាំងអស់! បើសិនជាអាប្រុស២នាក់នោះវាងាប់នោះទេ វាងាប់ទាំង២ ងាប់តាំងពីសង្គមម៉េ្លះវានុង! អាមួយនោះ៨ឆ្នាំហើយអាមួយ៦ឆ្នាំ។

ក៖ ហឹម

ខ៖ អាមួយកើតខាន់លឿន អាមួយទៀតផឹកថ្នាំ! ថ្នាំម្ស៉ៅខ្ញុំច្រលក់អំបោះ។

ក៖ ហឹម

ខ៖ ផឹក!ៗ ដល់ពេលខ្ញុំងាកក្រោយថា៖«ម៉ែ! ម៉ែឯងមើលអាអូនផឹកទឹកម្ស៉ៅហេស៎!!» គាត់ថា៖«ហាក់!! អត់មើល!!» ខ្ញុំថា៖«មើលអីបើខ្ញុំកំពង់តែរំអំបោះ!!»ម៉ែ...ដេកស្តូកងាប់បណ្តោយ!

ក៖ ខ្ញុំច្រលក់ដាក់អោយវាសណា!

ខ៖ ងាប់ទៅប្អូនរបស់ខ្ញុំ២នាក់ ១នាក់មួយកើតខាន់លឿង ក៏ងាប់ដែរ ងាប់តាំងពីសង្គមអាប្រុសៗ ហើយដល់ពេលមីស្រីមួយនោះក៏ងាប់នៅពីសង្គមដែរ មីនុងក៏ខាន់លឿងដែរ! ស៊ីតែអង្ក ខ្ញុំដឹងខ្លួនឡើងក្រោកឡើងឃើញថាវាស៊ីអង្ក។

ក៖ ហឹម!

ខ៖ ថា៖«មីផឿនចូលដេក! ចុះកើតអីបានហែងស៊ីអង្ក?» វាថា៖« ឆា្ងញ់កើតបងឆ្ងាញ់មែន» ខ្ញុំថា៖«ម៉ែ! ម៉ែឯងមើលមីការផឿនកើតខាន់លឿនហើយ វាស៊ីអង្កឆៅ! បើសិនជាម៉ែឯងអត់ដឹងចាំមើលវានៅយប់ហ្នឹងចុះ!ម៉ែឯងចាំពិនិត្យទៅហ្ហ៎! តែថាត្រឹមម៉ោង១០ម៉ែឯងចាំមើលទៅណា! កាផឿនអត់ដេកនោះទេអង្គុយស៊ីអង្កហើយ»

ក៖ ហឹម

ខ៖ មែនម៉ែគាត់ថា! ចង់ដឹងមើល២នាក់ឪពុកម្តាយខ្ញុំចង់ដឹងមើល ស្រាប់តែវាទៅអង្គុយស៊ីអង្កត្រឹប បាមួយដៃមកអក! អង្គុយទំពារតែម្តង អង្គុយទំពារយកៗ។ ខ្ញុំថា៖« ម៉ែឯងជឿខ្ញុំដែរអត់នេះ? ការផឿនកើតខាន់លឿង ឃើញស៊ីអង្ក ចុះកាលពីដើមមកមានពេទ្យមានម៉រអីណាដូចជាយើងឥឡូវនេះនោះទេ! បើសិនជាដូចជាពេលឥឡូវនេះក៏អត់មានងាប់ដែរ ក៏វារស់ដែរ! ហើយប្អូនខ្ញុំមួយក៏វាអត់មានផឹកថ្នាំក៏ចឹងដែរ អាផឹកទឹកម៉្សៅហ្នឹង បើសិនជាមានពេទ្យគេដូចឥលូវនេះក៏អត់ងាប់ដែរ។

ក៖ ចាស

ខ៖ មើលជាដែរ!

ក៖ដោយសារឃ្លានពេកកាលនុង

ខ៖ ចាស! វាមិននេះទេ! វារពីស! ខ្ញុំដេញវ៉ៃវាម្តងហើយ វាទៅបាត់ហើយតែថាខ្ញុំមិនដឹងវាយ៉ាងម៉េចបានជានេះហើយខ្ញុំពូតហើយខ្ញុំកន្តាក់ចេស ខ្ញុំដាក់នៅចឹង វាមកខាងក្រោយខ្នងខ្ញុំចែស៎ ដល់អត់បានងាក់មើលរវល់តែដេរអំបោះ ស្រាប់តែឡែងតែអត់មានងាក់មើលអានោះផឹកដួលបាត់ហើយ!! ម៉ាកែវអាយើងបំពង់កាលពីដើមចឹងណា! វាផឹកឡើងអស់១កែវណា ចឹងរឿងអីដែរថាមិនទៅ ថ្នាំអាថ្នាំខ្ញុំច្រលក់អំបៅ អាថ្នាំច្រលក់ពណ៍អោយវាសហ្នឹង! ។

ក៖ ហឹមអាយុប៉ុន្នានដែរកាលនុងគាត់?

ខ៖ វាងាប់អាយុ៦ឆ្នាំ

ក៖ ហឹមចាសៗ ចុះលោកយាយវិញកាលនោះអាយុប៉ុន្នានដែរ?

ខ៖ ខ្ញុំកាលនោះអាយុប្រហែលជាខ្ពង់២០ជាង

ក៖ ចាសកំពង់ពេញកំលាំងហើយកាលនោះលោកយាយ

ខ៖ ចាសអាយុខ្ទង់២០ហ្នឹង

ក៖ ចាសលោកយាយកាលនោះអឺមើលមកដល់ពេលឥឡូវតើលោកយាយមានអាយុប៉ុន្នានដែរហើយលោកយាយ?

ខ៖ ខ្ញុំឥឡូវអាយុបាន៧៥

ក៖ ៧៥គត់តែម្តងលោកយាយណ៎?

ខ៖ ចាស

ក៖ ហើយលោកយាយកើតនៅថ្ងៃខែឆ្នាំណាដែរលោកយាយចាំដែរឬទេ?

ខ៖ អឺ! ខ្ញុំកើត១៩៤៣!

ក៖ ចាសថ្ងៃខែលោកយាយ?

ខ៖ ចាស

ក៖ នៅថ្ងៃណា?

ខ៖ កើតខែ៤ ខ្ញុំកើតថ្ងៃចូលឆ្នាំតែម្តង។

ក៖ ថ្ងៃណាដែរលោកយាយ?

ខ៖ ថ្ងៃចូលឆ្នាំដំបូងតែម្តង! ខែ៤ចំចូលឆ្នាំ!

ក៖ ចឹងថ្ងៃ១៣?

ខ៖ ហ្នឹងហើយថ្ងៃ១៣ហើយចូលឆ្នាំខ្មែរ។

ក៖ ចុះខែខ្មែរយើងវិញ?

ខ៖ ខែខ្មែរ ខែចេត្រ ខ្ញុំកើតខែ៤ ថ្ងៃចូលឆ្នាំ ខែចេត្រ ថ្ងៃព្រហស្បតិ្ត។

ក៖ ហឹមចុះឆ្នាំយាយ?

ខ៖ ឆ្នាំគឺខ្ញុំឆ្នាំចរ

ក៖ ចាស!

ខ៖ ខ្ញុំកើតគឺខ្ញុំកើតនៅម៉ោង៦ល្ងាច ទេណា! ខ្ញុំចេញតែសួរគេអីថា យាយអើយៗ ខ្ញុំកើត ម៉ោង៦ល្ងាច គោចូលច្រកអស់ហើយ ចឹងគួរតែស្រណុក តើហេតុអ្វីខ្ញុំនឿយម្ល៉េះ? គាត់ថា៖« ហែងកើតហ្នឹង គោ កំពង់តែនឿយហើយ! » ចឹងគោចូលក្រោល ចូលដេកហើយនៅនឿយ ទៀត!! «អឺវានឿយ ដេក!!!»

ក៖ ឆ្នាំឆ្លូវចឹង!!

ខ៖ ហា!ៗ យាយរបស់ខ្ញុំគាត់ថាចឹងថា« អើយ ហែងនឿយ ដេក ! គោវានឿយដេកដែរ!» « ចុះខ្ញុំមានទៅនឿយដេកឯណា ខ្ញុំរែកទឹកចង់ងាប់ហើយយាយឯង។ ហើយគាត់ថា «ងែងប្អូនហែង អត់មានអោយទៅរែក! » «ចុះបើសិនជាវារៀនតើហៅវាអោយធ្វើស្អី?»អាណិតគ្នាវានៅតូចៗ!

ក៖ ចាសចឹងសុទ្ធចិត្តធ្វើខ្លួនឯង!

ខ៖ ហ្នឹងហើយសុទ្ធចិត្តធ្វើខ្លួនឯងតែម្តង!

ក៖ ចុះលោកយាយមានស្នាកស្មាមនៅលើមុខហ្នឹងដោយសារអ្វីដែរលោកយាយ តើមានតាំងពីកំណើត?

ខ៖ ស្នាកស្មាមហ្នឹងមិនមែននោះទេ! ពីដើម ពីសង្គមមក គេរកគេថា៖« ខ្ញុំជាំឈាមផង! ខ្ញុំជាំថ្លើមផង! »គេអោយយកវះថ្លើមចេញ វះឈាមចេញ! បើសិនជាខ្ញុំគ្រាប់ការ (ខ្ញុំគ្រាប់ការតាំងពីខ្ញុំអាយុ១៩ ) បើវះហ្នឹងចេញទៅ ដូចថា ដល់ធំទៅលែងចេញហើយ ដល់ពេលអត់វះថ្លើម វះឈាមហ្នឹងចេញនោះទេ ដល់ពេលធំទៅគេថា«ខ្មៅ ដៅហើយ» ម្តាយរបស់ខ្ញុំគាត់និយាយជាមួយនឹងគេថា ៖«អញចិញ្ចឹមកូន ម៉ាកំណរ!! តើអញអត់ដឹងថាកូនរបស់អញខ្មៅចឹង!! »ជាំឈាមជាំថ្លើម មុខខ្ញុំហ្នឹង គេថា ដល់ពេលយើងធំពេញមុខពេញរាងទៅ មុខយើងឡើងខ្មៅហើយ! គេដៅហើយ ចឹងជាំតាំងពីនៅក្នុងភ្នែកមកណា!
គ៖ អូស!!

ក៖ ឈឺដែរឬទេយាយ?

ខ៖ អត់មានឈឺនោះទេធម្មតា! អូនអើយ!! ដល់ពេលខ្ញុំអាយុ១៩ឆ្នាំបានខ្ញុំគ្រាប់ការ ដល់ចឹងចេញឡើងប៉ិនៗមេជើងហេស៎ និយាយថាខ្មៅ! ដូចឈាមត្រីប្រាលចឹង គឺថាខ្មៅ! ឡើងប៉ុនមេជើងនេះតែម្តង និយាយថាពីចុក ចុកឡើងចង់ងាប់ចង់រស់ហើយ!! គេរកវះ គេរកវះថ្លើម វះឈាមហ្នឹងចេញណា!

ក៖ ចាស

ខ៖ គេកាយយកឈាមនោះចេញ ដល់ពេលធម្មតាអត់មានឈាមនោះទេ! មុខកូនអ៊ីឯងដឹងតែស្អាតហើយ គេយក៥០០០!! ហែស!តែ៥០០០ពីសង្គមមិនធម្មតានោះទេមីអូនណា!! មាស១ជីតែ២០០សោះហ្នឹង។

ក៖ ចាស!

ខ៖ ចឹងម្តាយខ្ញុំកាលនុងគាត់ស៊ីញ៉េអោយគេហើយថា កាលនោះម៉ែខ្ញុំអាយុ១៦ទៅ១៧ឆ្នាំ ហើយម៉ែខ្ញុំគាត់ស៊ីញ៉េ ហើយឪរបស់ខ្ញុំគាត់ស៊ីញ៉េដែរ តែទទួលខុសត្រូវ ថា៖«បើសិនជាកូនហ្នឹងវះទៅមិចៗ!! អ៊ំឯងទាំង២នាក់ប្តីនិងប្រពន្ធ បើសិនជាម៉េចៗ កូនហ្នឹង ខ្ញុំអត់ហ៊ានទទួលខុសត្រូវ !! » ដល់ចឹងម៉ែឪខ្ញុំដូរចិត្តភ្លាមថា៖ «ទេអត់ទេ! ធំឡើងកើតមកម៉េចក៏ទៅចឹងទៅ ធ្វើម៉េចក៏ធ្វើទៅ កម្មរបស់វាផលរបស់វា អត់វះ គាត់ឈប់វះហើយគាត់ខ្លាច!!» នេះអី ! បើសិនជាខ្ញុំងាប់ទៅ៣ដងហើយ!

ក៖ ហឹស!!

ខ៖ គេមើលខ្ញុំថា«មានក្រយ៉ៅ៣ ងាប់បាន៣ជាតិហើយដល់ពេលកើតមកវិញ បានម្តាយ១និងឪ១ហ្នឹង ដូចថា ពេលកើតនៅក្នុងជាតិហ្នឹងចឹងទៅ បានទៅចាប់ជាតិក្រោយបានម្តាយ១ឪ១ អឹម!!ដល់ពេលជាតិក្រោយទៀតក៏មានតែម៉ែ១និងឪ១ហ្នឹង!! »ដល់ពេលនុងម៉ែខ្ញុំគាត់ថា៖« អត់កាត់ទេ អត់វះទេ ខ្ញុំខ្លាចកូនខ្ញុំងាប់ទៀតណា» ប្អូនរបស់ខ្ញុំទើបតែបាន មីប្អូនរបស់ខ្ញុំទើបតែបានប៉ុន្នានឆ្នាំហ្នឹង បាន៣ ទៅ៤ឆ្នាំហ្នឹង ទើបតែបាន២ហ្នឹង ស្រីទាំង២ហ្នឹងណា ។ដល់ទៅចឹងទៅគាត់បានប្រាប់ថា «អត់នោះទេឈប់ហើយ»។

ក៖ ចាស

ខ៖ ពេទ្យកាលនុងក៏គេទៅផ្ទះទៅ! ចឹងកាលនោះ៥០០០កាលនោះមិនធម្មតានោះទេណាមីអូនណាប្រហែលស្មើហ្នឹង៥០០០ដុល្លាគេឥឡូវហើយនេះ!! យកៗកាប់ដល់ឆ្អឹងតែម្តងប្រាប់មីអូនឯង ពេទ្យឡុងឌីនេះ!!

ក៖ ពេទ្យនៅស្រុក?

ខ៖ ពេទ្យនៅភ្នំពេញ

ក៖ ចឹងនៅខេត្តកណ្តាលហ្នឹង?

ខ៖ ហ្នឹង នៅខេត្តយើងដែរ!

ក៖ តែគាត់ធានាថាវះទៅដឹងតែថាបានបាត់ជាតែម្តង?

ខ៖ ហ្នឹងហើយដឹងថាជាហើយ!បាត់ហើយ!

ក៖ ចាស

ខ៖ គាត់បារ គាត់បារអាឈាមខ្មៅចេញទៅហើយនិងថ្លើមហ្នឹងណា

ក៖​ចាស! ហើយដល់ពេលសព្វថ្ងៃនេះលោកយាយ អត់មានអីនោះទេណ្ណ៎?

ខ៖ អត់អីផងមកដល់ឥឡូវធម្មតា

ក៖ ចឹងកាលនោះអត់មានបានវះអីទេ?

ខ៖ អត់មានបានវះអីផង!

ក៖ ហើយតើលោកយាយបានរកអ្វីធ្វើអ្វីបានជាវាបាត់វិញ?

ខ៖ ចាស?

ក៖ តើលោកយាយបានរកធ្វើអ្វីបានវាបាត់វិញឬក៏វាបាត់ឯងអត់មានធ្វើអ្វី?

ខ៖ អត់មានធ្វើអីនោះទេធម្មតា

ក៖ ចឹងបាត់ឯងតែម្តង?

ខ៖ ចាសហ្នឹងហើយ ដល់ពេលឥឡូវនេះគេថាអន់គ្រាប់គ្នាហើយនេះ បើសិនជាមុនវិញ គឺខ្មៅមែនទែនហើយណា

ក៖ចាសចឹងមើលអត់មានសូវឃើញដែរ!

ខ៖ ហ្នឹងមើល!ឥឡូវថារលាបៗហើយណា ហើយខ្ញុំអត់មានដែលបានលាបអ្វីទាំងអស់ កើតមកតែម្ស៉ៅក៏ខ្ញុំមិនដែលបានលាបនោះផង បើសិនជាខ្ញុំដើរទៅលាបដូចជាគេដូចថាលាបម្ស៉ៅ និងឡេអីដូចគេ មុខរបស់ខ្ញុំដឹងតែបាត់ចឹងតែម្តង ចឹងខ្ញុំអត់មានដែរបានលាបនោះទេ​ ទៅឯណាក៏ខ្ញុំអត់មានដែរលាបផង!! ហឹម!!

ក៖ លោកយាយចឹងទាក់ទងជាមួយនឹងគ្រួសារវិញណា លោកយាយតាំងពីដាច់ប៉ុលពតមក ហើយបន្ទាប់មកលោកយាយមានយកគ្រួសារឬក៏អត់ទេ?

ខ៖ អត់ទេ ខ្ញុំអត់មានបានយក!

ក៖ តើមូលហេតុអ្វីដែរលោកយាយ?

ខ៖ ខ្ញុំនឹកឃើញគេ ខ្ញុំឃើញគេមើលទៅវាវេទនាណាស់ មើលទៅវាវេទនាមែន មែនតើមីអូន!! ចាំមើល ពេលនុងខ្ញុំថា៖ «មិនអត់យកនោះទេ!» ខ្ញុំយក តែដល់ពេលហើយ ទាហានវាប្រពន្ធណាស្រករមីអូនៗឯងស្រទូក្រមា មកអង្គុយនៅកន្លែងនេះមើលចាំមើលប្តីណា គេបានថា៖​នោះប្រពន្ធទាហាន លើទំនើដើរ!! ដល់ចឹងខ្ញុំនឹក! ដល់ពេលខ្ញុំបានឌុបម្តាយខ្ញុំទៅចំការ ម្តាយខ្ញុំគាត់បានថា៖ «អឺអញមើលឌុបអញទៅចំការម្តងមើល!!» «ចាស!ម៉ែចាំខ្ញុំឌុបទៅ! »ដល់ពេលហើយប្រហែលជាម៉ោង៥ បានល្ងាចឡើងបានមកវិញណា! ដល់ចឹងខ្ញុំទៅឆ្ងាយម្តង ម៉ែជិះកង់ទៅខ្ញុំឌុបវិញ ដល់មកឃើញពួកប្រពន្ធៗទាហានអង្គុយ ហើយកំពង់តែចាំមើលប្តីបើកលុយប្តីហ្ហ៎! ដល់ចឹងខ្ញុំឃើញចឹងខ្ញុំក៏ថា៖​« ម៉ែ! ម៉ែឯងឃើញអត់ ខ្ញុំមិនវេទនាចឹងនោះទេ ខ្ញុំរកស៊ីដោយខ្លួនឯងម៉ាអាយុហើយ ខ្ញុំមិនដែលចាំបើកលុយអ្នកណាសោះ »។ ដល់ចឹងថា អត់ទេ ម៉ែអើយអាយ៉ែថយក្រោយ ខ្ញុំប្រាប់មីអូនឯងមិនចេះខ្វះនោះទេ ហាៗៗ!!

គ៖ ហាៗ

ខ៖ ខ្ញុំថាមួយមកចង់បាន​ខ្ញុំថា៖«ម៉ែឯងហើយ បើសិនជាមានកូនអ្នកណាការក៏ការទៅ ខ្ញុំអត់យកទេ! ខ្ញុំមើលទៅគេវេទនាណាស់!! ខ្ញុំមើលឃើញអ្នកជិតខាងវេទនាណាស់! ប្តីជេរគ្នាវ៉ៃគ្នា អូអត់បានទេ អត់យកទេ ខ្ញុំថាខ្ញុំអត់យកនោះអត់យកហើយ។»

ក៖ ចាសចឹងលោកយាយគេបានចូលមកដណ្តឹងលោកយាយប៉ុន្នាននាក់ដែរ?

ខ៖ អូ! ច្រើនដែរ តែថាខ្ញុំអត់យក ខ្ញុំនិយាយចឹង គឺថាខ្ញុំអត់យកនោះអត់ហើយ ខ្ញុំមើលឃើញគេវេទនាណាស់ មែនតើខ្ញុំមិនមែនថាអួតខ្លួនខ្ញុំនោះទេ ប៉ុន្តែម្តាយខ្ញុំ គាត់ស៊ីជំនួនគេច្រើនដែរ តែខ្ញុំថាគឺខ្ញុំអត់យកចឹងតែម្តង។

ក៖ ហឹស! ប្រកែតចឹងតែម្តង?

ខ៖ ចា! ប្រកែកថាអត់យកចឹងតែម្តង

ក៖ ចាស

ខ៖ ថា៖«ម៉ែឯងតែហ៊ានអោយខ្ញុំទៅរស់នៅស្រែជាមួយនឹងអ៊ំ! ចឹងម៉ែឯងបានកូនណាការក៏ការទៅ! »ចឹងម្តាយខ្ញុំយកលុយសង់បណ្ណាការគេវិញទៅ។ បានតែប៉ុណ្ណឹងចឹងតើគាត់មានហ៊ានណាអោយ បើសិនជាកូនមានធំតែ១ហាៗៗ ចឹងខ្ញុំប្រាប់ថា គេថាចង់បានខ្ញុំតាំងពីខ្ញុំអាយុ១៣ឆ្នាំ មិនទាន់គ្រាប់ការនៅរលិករលឹកដូចជាទឹកកន្លះក្អមចឹង!! ដល់ចឹងក្មេងការពីដើមអត់មានទាន់ដឹងអីនោះទេ!! នែកស្លៀកខោត្រឹមនេះ!​ស្លៀកចូលនៅក្នុងគុម្ពចេក ហើយលេងជាមួយនឹងពួកប្រុសៗ បើសិនជាឥឡូវនេះម៉ែកូនបានរាប់មិនភ្លេចហ្ហ៎ ខ្ញុំបានធានាខុសត្រូវចឹងតែម្តង។

គ៖ ចឹងយាយតាំងពីនុងមកអត់មានយកប្តីចឹងតែម្តង?

ខ៖ អត់យកតែម្តង!

ក៖ចាស

ខ៖ តែពេលបែកអាពតមកហើយអត់មានចង់បានទេ អ្នកណាចង់បានក៏ខ្ញុំអត់យកទេ គឺអត់មានយកតែម្តង!ខ្ញុំថាកាលពីសង្គមអត់យកចឹងមកយកនៅសម័យម៉េច!​ខ្ញុំថាអត់យកគឺអត់មានយកហើយ! ប្រហែលជាពីការនៅសង្គមខ្ញុំមិនយក ហើយមកដល់ឥលូវយកនោះ អត់យកទេ! ។

ក៖ ហ្នឹងហើយចឹងលោកយាយមានដែលបានស្តាយក្រោយថាហឹមបើសិនជាកាលពីសង្គមយកទៅ!

ខ៖ អត់! អត់មានស្តាយក្រោយបន្តិច នេះដូចថា ខ្ញុំអត់មាននិស្ស័យចឹងតែម្តង

ក៖ ចឹងអត់មានចេះស្រលាញ់តែម្តងលោកយាយនេស?

ខ៖ ចាសហ្នឹងហើយអត់មាននិស្ស័យ!

ក៖ ចាសលោកយាយត្រូវហើយ!ចឹងសម្រាប់ជីវិតរបស់លោកយាយដែលបានឆ្លងកាត់តាំងពីមុនមដល់ពេលឥឡូវនេះឃើញថាឆ្លងកាត់បទពិសោធន៏បានច្រើន

ខ៖ ចាស

ក៖ ទាក់ទងរឿងដែលពិបាកចិត្តជាងគេតើមានអ្វីខ្លះដែរ ដែលធ្វើអោយលោកយាយពិបាកចិត្ត?

ខ៖ និយាយទៅអត់មានរឿងអីដែរថាលំបាកនោះទេ បើសិនជានិយាយទៅ ទោះបីជាពេលខ្ញុំបានមករស់នៅវត្តក៏ចឹងដែរ អត់មានលំបាកនោះទេ មានតែរឿង សប្បាយ បើសិនជាថាមានលុយគឺដើរលេងតែម្តង!! ដូចថាបើសិនជាលោកបានបបួរទៅឯណា គឺថាបាន១ថ្ងៃអីគឺទៅតែម្តង! ហ្នឹងគេនៅឯហ្នឹងគេធ្វើចឹងទៅ ហើយខ្ញុំទៅលេងចឹងទៅហើយថ្វាយបង្គំ លោកថាទៅលេងនេះនោះមួយថ្ងៃអីចឹងទៅ ហ្នឹងគេចឹងទៅ។

ក៖ ចាស! ចឹងចុះរឿងមានតែប៉ុណ្ណឹងនោះទេលោកយាយ?

ខ៖ ចាសមានតែប៉ុណ្ណឹង អត់មានអីទៀតនោះទេ តាំងពីដើមរហូតមកដល់ចប់រឿងរបស់ខ្ញុំមានតែប៉ុណ្ណឹង! អត់ដែរមានរឿងអីពិបាកនោះទេខ្ញុំអត់មានទេ។ កាលនៅជាមួយម្តាយឪខ្ញុំបងប្អូនរបស់ខ្ញុំម៉ាគំណក៏ខ្ញុំអត់មានអីលំបាកដែរ និយាយតាមត្រង់តែម្តង ខ្ញុំអត់មានអីលំបាកបើសិនជាខ្ញុំធ្វើការអីតែខ្ញុំ គឺខ្ញុំមិនបានប្រើពួកវា អោយវារៀនចុះ អាណិតប្អូនទាំងស្រីទាំងប្រុស។

ក៖ ចាសយាយអឺ! ចឹងលោកយាយតាំងពីមុនមកដល់ពេលឥឡូវរឿងអីដែលធ្វើអោយលោកយាយលំបាកចិត្តជាងគេនឹកមកដល់ពេលឥឡូវមិនភ្លេចសោះឡើយ?

ខ៖ អត់មានលំបាកចិត្តអត់មានរឿងអីបំភ្លេចថារឿងលំបាកណា! ខ្ញុំអត់មានលំបាកអីនោះទេ ម្តាយឪពុករបស់ខ្ញុំគាត់មិនសូវជាមានប៉ុន្នាននោះទេ តែថាខ្ញុំមិនសូវជាលំបាកចឹងតែម្តង! ។

ក៖ចាស

ខ៖ ខ្ញុំចង់ធ្វើអីក៏ធ្វើទៅ បើសិនជាមិនធ្វើថីទៅ! ហើយម្តាយឪរបស់ខ្ញុំក៏គាត់មិនបង្ខំចិត្តខ្ញុំដែរ គាត់មានតែឃាត់ខ្ញុំទេថា ហ្នឹងហែងកុំទៅ បើសិនជាថា ខ្ញុំនេះហែង ទៅរែកទឹកសណ្តែកហ្ហ៎ គាត់ថាទៅមើលល្ខោននៅឯណានោះហ្ហ៎ បបួរគ្នាទៅមើល ទាល់តែភ្លឺ ម៉ោង៥បានមកមើលវិញ ដល់ពេលមកមើលវិញណ៎ ទៅចំការសណ្តែករែកទឹកហើយ ដល់ស្រោចហើយរែកហើយដេកនៅចំការ ណាយកបាយអោយស៊ីឬមិនយកអោយក៏អត់ទៅ អញដេកហើយ!

ក៖ ចាស

ខ៖​ដល់ល្ងាចឡើងទៅមើលទៀត! នេះនៅវាលស្បៅហ្ហ៎ ៣យប់៤ថ្ងៃ!ឪពុករបស់ខ្ញុំគាត់ថា៖« ងែងនៅរែកទឹកនៅបាញ់ថ្នាំណា! អញកំពង់តែអត់ងងុយផង! » «អូ !រឿងអត់ងងុយអីមិនមែនជារឿងរបស់ខ្ញុំនោះទេ!ខ្ញុំមិនចេះដឹងអីនោះទេ ឪឯងមិនដែរជួយខ្ញុំផង!! »«អើ!អញមិនដែរជួយតែអញអាណិតងែង» «មិនបាច់នោះទេ ខ្ចិល! ខ្ញុំធ្វើតែខ្ញុំអីខ្ញុំដើរទៅ! ឪឯងរវល់តែដើរទៅលេងភ្លេងការណ្ណ៎!» គាត់ជួនកាលទៅលេងភ្លេងការ៣ទៅ៤ទៅ៥ថ្ងៃទៅចឹងទៅ។

ក៖ ចឹង

ខ៖ និយាយរួមម្តាយខ្ញុំគាត់មិនសូវជាចូលចិត្តនោះគាត់ គាត់ថាគាត់ទៅលេងភ្លេងការនៅក្នុងភូមិហ្នឹងណា​គាត់បានថា នៅជិតនោះគាត់ថាអញមិនចង់ទៅការនោះទេ អញដូចខ្មាសគេ ឪរបស់ងែងច្រៀងរវើយៗៗ!! តែម្តងចឹងឪខ្ញុំច្រៀងភ្លេងការពិរោះណាស់ណា គេចូលចិត្តណាស់! ហើយនិយាយថាពីមកវិញមីអូអើយ!​និយាយថាពីមានផ្លែឈើ រាប់ភ្លេច នៅក្នុងស្គរហ្ហ៎ មានតាំងពីបារី រូបយន្តហោះធំ ស្រា ផ្លែឈើគ្រាប់មុខចុះគាត់ហែរកូនកំលោះទៅកាត់ផ្កាស្លា១ ហែរកូនកំលោះទៅចូលរោងការស្លា១​ហែលកូនក្រមុំអីលើគាត់ទាំងអស់ គាត់ច្រៀងនោះ ហើយចឹងបានរបស់របបបានច្រើនណាស់!! ដល់ចឹងបានតាំងពីកាត់សក់អីតាំងពីខាងកូនស្រីខាងកូនប្រុស គាត់យកឡើងខ្ចិលហ្ហ៎។

ក៖ ហឹម!

ខ៖​ដល់ចឹងឪពុករបស់ខ្ញុំក៏គាត់ស្រួលដែរ គាត់អត់មានជាអ្នកចេះផឹកនោះទេ!

ក៖ ចាស!ៗ អត់ចេះផឹកល្អហើយយាយ

ខ៖ ចាសអត់មានចេះពិសារស្រាទៀត! អត់មានចេះពិសារស្រានោះទេ។

ក៖ចាសចឹងសម្រាប់ជីវិតរបស់យាយវិញទាក់ទងរឿងអ្វីដែលធ្វើអោយយាយស្តាយក្រោយមកដល់ពេលឥលូវអត់មាននោះទេហ្ហ៎?

ខ៖ អត់!

ក៖ អត់មានទេ?

ខ៖ អត់មានទេ!

ក៖​ចាស! ចុះបំណងប្រាថ្នាទៅថ្ងៃអនាគតទៀតតើយាយចង់បានអ្វី?

ខ៖ បំណងប្រាថ្នាចង់ធ្វើតែបុណ្យចង់បានកុំអោយវាមានជំងឺឈឺស្កាត់អោយជានារោគាចឹងទៅ គ្រាន់យើងធ្វើបុណ្យតទៅមុខទៀតចឹងទៅណា។

ក៖ ចាស

ខ៖ ធ្វើយ៉ាងម៉េចជីវិតរបស់ម្តាយយើងវាមិនទៀងនោះទេ!

ក៖ ត្រូវហើយយាយ

ខ៖ ចាសគ្រាន់តែមុននិងក្រោយនោះទេ មិនបាច់តែថាចាស់នោះទេ សូម្បីតែក្មេង ក៏គ្រាន់តែមុននឹងក្រោយនោះទេ

ក៖ ហឹម

ខ៖ ខ្ញុំអត់មានបាននឹកឃើញអីក្រៅពីចឹងនោះទេ

ក៖ ចាសលោកយាយហើយទាន់ទងនឹងជាមួយលោកយាយជឿលើព្រះពុទ្ធសាសនាយើងយូរប៉ុន្នានដែរហើយលោកយាយ?

ខ៖ ខ្ញុំជឿ ទៅលើព្រះពុទ្ធសាសនាខ្មែរយើង ខ្ញុំជឿងនៅលើព្រះពុទ្ធសាសនា

ក៖ តាំងពីដូនតា?

ខ៖ ចាសតាំងពីដូនតាម្តាយខ្ញុំមក

ក៖ ចុះតើមានកម្មវិធីអ្វីដែរលោកយាយតែងតែប្រព្រិត្តប្រារព្ធប្រណិតបិត្តធ្វើជារាងរាល់ថ្ងៃរាល់ឆ្នាំដែរលោកយាយ?

ខ៖ កម្មវិធី រាល់ខែ រាល់ឆ្នាំហេស! ចូលឆ្នាំ! ភ្ជុំបិណ្ឌ! តែ២មុខហ្នឹង​ហើយបើសិនជានៅខែអ៊ុំទូកវិញខ្ញុំអត់មានដែលបានទៅមើលនោះទេ ខ្ចិលណាស់! ព្រោះអីខ្ញុំបានទៅមើលកាលពីសង្គមឆ្អែកៗអស់ហើយ!! ខ្ញុំថាទៅមើលទូក ឥឡូវទៅមើលទៅពីក្រោយគូទគេចឹងអត់ទៅមើលនោះទេ! បើសិនជាកាលខ្ញុំទៅមើលពីសង្គម ចុះទៅមើលនៅផេ ចុះបើសិនជាឪពុករបស់ខ្ញុំជាអ្នកអ៊ុំទូក! (មានលំលែងអ៊ីនៅជិតនោះនិយាយ) អូ! ខ្ញុំជូនណាអត់មានដែរមើលទេ មែន!! ហាៗ!!

ក៖ ហើយចឹងលោកយាយទាក់ទងជាមួយនឹងរឿងហ្នឹងផងដែរ ដូចជា អឺ ទាក់ទងជាមួយនឹងព្រះពុទ្ធសាសនា លោកយាយកាន់សិលប៉ុន្នានដែរ?

ខ៖ ខ្ញុំរាល់ថ្ងៃមិនដឹងថាកាន់សិលប៉ុន្នាននោះទេ ដឹងថាអ្នកណាចូលសិល …ហាៗ លោកគ្រូនៅថ្ងៃមុនអោយខ្ញុំសូត្រសិល៨ ទៅសិល២០ហាសៗ…

ក៖ ចឹងគ្រាន់តែនៅក្នុងចិត្តគោរពជឿលោកយាយ?

ខ៖ នៅក្នុងចិត្តគោរពជឿព្រះហើយ! គោរពជឿព្រះពុទ្ធព្រះធម៏និងព្រះសង្ឃ តែនៅថ្ងៃណា មិនទាន់បានទៅថ្វាយបង្គំជាមួយគេនោះគឺទៅថ្វាយ តែបើសិនជានៅថ្ងៃណាមួយមិនសូវថ្វាយក៏មិនថ្វាយទៅ ខ្ញុំទៅធ្វើការងាររបស់ខ្ញុំផ្សេង!

ក៖ ហ្នឹងហើយ

ខ៖ ហឹម

ក៖ ចឹងកាន់ព្រះពុទ្ធសាសនាយើងមានជះឥទ្ធិពលអ្វីសម្រាប់ជីវិតលោកយាយនិងផ្លូវចិត្តលោកយាយដែរ?

ខ៖ រាល់ថ្ងៃមានតែព្រះពុទ្ធសាសនានោះទេដែរ យើងទ្រទ្រង់ព្រះពុទ្ធសាសនាខ្មែរយើងបានអត់មានរឿង អីនោះទេ មានតែប៉ុណ្ណឹង។

ក៖ ចាសចឹងលោកយាយតើមានពាក្យពេចន៏អ្វី ដើម្បីផ្តែផ្តាំដល់កូនចៅជំនាន់ក្រោយដែលគាតបានស្តាប់ សម្លេងរបស់លោកយាយនៅក្នុងថ្ងៃនេះណា?

ខ៖ មិនដឹងមានរឿងអី អត់មានរឿងផ្តែផ្តាំសោះ! ខ្ញុំអត់ចេះសោះ! ហាៗ! …

ក៖ ដូចថាជាចុងក្រោយលោកយាយចង់អោយកូនចៅជំនាន់ក្រោយយ៉ាងម៉េចដែរ?

ខ៖ អោយកូនចៅជំនាន់ក្រោយអោយធ្វើបានដូចជាខ្ញុំទៅ គឺខ្ញុំអរគុណហើយ! មែនតើ អោយធ្វើបានចិត្តដូចខ្ញុំ ហើយធ្វើបានល្អដូចជាខ្ញុំទៅ គឺខ្ញុំអរគុណពួកវាតែម្តង ចឹងមានបងប្អូនរបស់ខ្ញុំក៏ដោយ បងប្អូនកូនក្មួយរបស់ខ្ញុំក៏ដោយ។

ក៖ ចាស

ខ៖ ប៉ុន្តែកូនក្មួយរបស់ខ្ញុំរាល់តែថ្ងៃវាចិត្តល្អជាមួយនឹងខ្ញុំណាស់ ខ្ញុំនិយាយអោយត្រង់!

ក៖ ចិត្តល្អ ដូចជាលោកយាយគឺការជួយគ្នាចឹងណ្ណ៎សប្បាយចិត្ត

ខ៖ ហ្នឹង!បានជួយគ្នា!ចាស!

ក៖ ចាសចឹងអឺលោកយាយអរគុណច្រើនដែលបានចំណាយពេល ផ្តល់ពាក្យពេចន៏នៅក្នុងការសម្ភាសណាលោកយាយ!

ខ៖ ចាស

ក៖ ចឹងលោកយាយជាចុងក្រោយមានទៀតដែរអត់?

ខ៖ អត់ទេ!អស់ហើយចប់អរគុណហើយហាៗ

ក៖ ចឹងអរគុណលោកយាយម្តងទៀត ចាស! ចឹងបើសិនជាខាងសាលារៀន នៅសហរដ្ឋអាមេរិកដែរគេអឺ! ដែលមានធ្វើគម្រោងមួយនេះឡើងចឹងណា!

ខ៖ ចាស

ក៖ ដើម្បីចង់ក្រង់ប្រវត្តិរបស់លោកយាយទុកនៅក្នុងគេហៈទំព័រដែលមានអាស្រ័យដ្ឋានwww.cambodianoralhistory.byu.edu ដើម្បីទុកអោយកូនចៅជំនាន់ក្រោយគេបានស្តាប់តើលោកយាយអនុញ្ញាតអោយគេបានដាក់នៅក្នុងហ្នឹងដែរឬទេ និងរូបថតរបស់លោកយាយមួយដែរ ទុកអោយកូនចៅជំនាន់ក្រោយ គេបានស្តាប់ចឹងណា ដើម្បីទុកជាឯកសារអោយកូនចៅជំនាន់ក្រោយទៀតគេបានចូលទៅស្តាប់ពាក្យពេចន៏និងសម្លេងរបស់យាយនៅថ្ងៃនេះ?ចឹងយាយអនុញ្ញាតណ្ណ៎!

ខ៖ មិនបាច់នោះទេបានហើយចប់ត្រឹមហ្នឹងទៅ

ក៖ ចាស!

ខ៖ កូនចៅខ្ញុំក្មួយរបស់ខ្ញុំវាចេះដឹង ពេលខ្ញុំឈឺអីវាបានដឹង​មើលមកខ្ញុំដែរតើបងប្អូន! ខ្ញុំនៅសល់តែប្អូនខ្ញុំតែ២នាក់ទេ តែបើក្មួយខ្ញុំមាន៥នាក់! ហើយឥឡូវមានក្មួយប្រការ២នាក់ទៀតចឹងមាន៧នាក់!

ក៖ ចឹងមានឡើង៧នាក់ហើយលោកយាយ! ចាសលោកយាយចឹងលោកយាយជាចុងក្រោយសម្លេងដែលលោកយាយបានអឺថតសម្លេងហ្នឹង លោកយាយអោយគេដាក់នៅក្នុងគេហៈទំព័រហ្នឹងដែរឬទេលោកយាយ?

ខ៖ ស្រាប់តែចិត្តនោះទេ ដាក់ក៏ដាក់ទៅ!

ក៖​ចាសលោកយាយ! ជម្រាបលា!